CELEX: 32021R2002
Language: sl
Date: 2021-11-15 00:00:00
Title: Uredba Sveta (EU) 2021/2002 z dne 15. novembra 2021 o spremembi Uredbe (EU) 2021/90 o določitvi ribolovnih možnosti za leto 2021 za nekatere staleže rib in skupine staležev rib v Sredozemskem in Črnem morju

17.11.2021   
               
               
                  SL
               
               
                  Uradni list Evropske unije
               
               
                  L 407/1
               
            
         UREDBA SVETA (EU) 2021/2002
         z dne 15. novembra 2021
         o spremembi Uredbe (EU) 2021/90 o določitvi ribolovnih možnosti za leto 2021 za nekatere staleže rib in skupine staležev rib v Sredozemskem in Črnem morju
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43(3) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Uredba Sveta (EU) 2021/90 (1) določa ribolovne možnosti za leto 2021 za staleže rib in skupine staležev rib v Sredozemskem in Črnem morju. Navedena uredba v okviru prava Unije izvaja večletni načrt upravljanja za ribolov romba v Črnem morju (geografsko podobmočje 29), ki je bil sprejet s Priporočilom GFCM/41/2017/4 Generalne komisije za ribištvo v Sredozemlju (GFCM) za ribolov romba v Črnem morju, kot je bilo spremenjeno s Priporočilom GFCM/43/2019/3 GFCM.
                  
               
                     (2)
                  
                  
                     GFCM je na svojem 44. letnem zasedanju leta 2021 sprejela odločitev, v kateri je ugotovila, da je Evropska unija v letu 2020 premalo izkoristila svojo kvoto za romba, in odobrila prenos neizkoriščene kvote zaradi izrednih razmer, ki jih je povzročila pandemija COVID-19. Odločitev GFCM bi bilo treba izvesti v pravu Unije.
                  
               
                     (3)
                  
                  
                     Porazdelitev ribolovnih možnosti v Črnem morju iz Uredbe (EU) 2021/90 bi bilo zato treba spremeniti, da bi se upoštevale prilagoditve kvot Unije, ki jih je določila GFCM. Porazdelitev ribolovnih možnosti, ki izhaja iz te premajhne izkoriščenosti, bi bilo treba izvesti na podlagi zadevnih prispevkov posameznih držav članic k premajhni izkoriščenosti, ne da bi se spremenil ključ dodelitve iz Uredbe (EU) 2021/90 za letno dodelitev celotnega dovoljenega ulova (TAC).
                  
               
                     (4)
                  
                  
                     Uredbo (EU) 2021/90 bi bilo zato treba ustrezno spremeniti.
                  
               
                     (5)
                  
                  
                     Omejitve ulova iz Uredbe (EU) 2021/90 se uporabljajo od 1. januarja 2021. Določbe o teh omejitvah ulova, ki jih uvaja ta uredba, bi zato morale začeti veljati čim prej in se uporabljati retroaktivno od 1. januarja 2021. Taka retroaktivna uporaba ne vpliva na načeli pravne varnosti in varstva legitimnih pričakovanj, saj so zadevne ribolovne možnosti večje in še niso bile izkoriščene. Zaradi nujnosti bi morala ta uredba začeti veljati takoj po objavi –
                  
               SPREJEL NASLEDNJO UREDBO:
         
            Člen 1
            Sprememba Uredbe (EU) 2021/90
            Priloga VII k Uredbi (EU) 2021/90 se spremeni, kot je določeno v Prilogi k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
            Uporablja se od 1. januarja 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. novembra 2021
            
               
                  Za Svet
               
               
                  predsednik
               
               J. PODGORŠEK
            
         
         
            (1)  Uredba Sveta (EU) 2021/90 z dne 28. januarja 2021 o določitvi ribolovnih možnosti za leto 2021 za nekatere staleže rib in skupine staležev rib v Sredozemskem in Črnem morju (UL L 31, 29.1.2021, str. 1).
      
      
         
            PRILOGA
            V Prilogi VII k Uredbi (EU) 2021/90 se tabela z ribolovnimi možnostmi za romba v vodah Unije v Črnem morju nadomesti z naslednjim:
            
               
                           „Vrsta:
                        
                        
                           romb
                        
                        
                           Območje:
                        
                        
                           vode Unije v Črnem morju – geografsko podobmočje 29
                        
                     
                           
                              Scophthalmus maximus
                           
                        
                        
                           (TUR/F3742C)
                        
                     
                           Bolgarija
                        
                        
                           87,825 
                        
                        
                            
                        
                        
                           analitski TAC
                           Člen 3 Uredbe (ES) št. 847/96 se ne uporablja.
                           Člen 4 Uredbe (ES) št. 847/96 se ne uporablja.
                        
                     
                           Romunija
                        
                        
                           80,116 
                        
                        
                            
                        
                     
                           Unija
                        
                        
                           167,941 
                        
                        
                           
                               (*1)
                           
                        
                     
                           TAC
                        
                        
                           857 
                        
                     
            
               (*1)  Od 15. aprila do 15. junija 2021 ni dovoljena nobena ribolovna dejavnost, vključno s pretovarjanjem, zadrževanjem na krovu, iztovarjanjem in prvo prodajo.“